Tatu, stylowane kej t.A.T.u. (rus. Тату) — ruski duet muzyczny, we kerygo skłod wlazujōm Julija Wołkowa a Jelena Katina, załōżony we 1999 roku ôd Iwana Szapowałowa, kery gro muzyka pop, pop rock, techno, chillout, synth pop, electronic i dance-pop Skupina sztartła swoja miyndzynarodowo kariera po wydaniu debiutanckigo singla „Ja soszła s uma” (wersyjo angelsko: „All the Things She Said”), kero trefiōła na piyrwsze place nie ino ruskich, nale tyż świotowych list szlagrōw (m.in. we Australiji, Danii, Miymcach, Irlandyji, Meksyku, Nowyj Zelandyji, Wielgij Brytaniji a tyż we Italiji). Inksze śpiywki duetu, take kej „Nas nie dogoniat” (ang.: „Not Gonna Get Us”) czy „All About Us”, tyż dolazły na wysoke place notowań radyjowych. Skupina wydoła do kupy sześć albōmōw sztudyjnych, ze kerych trzi rusko- i trzi angelskogodkowe. Jeich debiutancke wydawnictwo - "200 po wstriecznoj" (ang.: "200 km/h in the Wrong Lane") – zyskało ôd International Federation of the Phonographic Industry sztatus platynowyj płyty we Ojropie za uzyskaniy wyniku przez milijōna przedanych egzymplorzy, dziynki czymu t.A.T.u. stoła sie piyrwszōm skupinōm, kero erbła certyfikat za tyn som albōm we dwōch roztomajtych wersyjach godkowych. Do kupy skupina przedała przez 15 milijōnōw sztuk płyt, a debiutancki ôstoł nojchyntniyj kupowanym albōmem we ich cołkim dorobku. Gyszichta. 1999–2000: Poczōntki. Przed wystympōma cuzamyn pod mianym t.A.T.u., Jelena Katina a Julija Wołkowa śpiywoły we bajtlowyj skupiniy Neposedi wroz ze Sergejem Łazarewem a Władem Topałowem. Po pojawiyniu sie niyprawych godek ô wyciepaniu Wołkowyj ze skłodu skiż jeji niyprawego zachowanio (palyniu cygaret, picio alkoholu) a inkszych, śpiywoczki zakōńczōły kamractwo ze grupōm.   We 1999 roku producynt Iwan Szapowałow, jigo biznysowy kamrat a kamrat Aleksander Wojtyńskij mieli chynci zbajstlować muzyczny projekt we Rosyji, lo kerego szukali za wokalistkōma. Po wywelowaniu dziesiyńciu, do wspōłpracy ôstoła zaproszono Katina, a piyrszym nagrywanym bez nia utworym ôstoł kōnsek „Yugoslavia”, bydōncy śpiywkōm protestacyjnōm wele agresyji NATO na Jugosławije. Po ôstatycznym wyciepaniu ideji realizowanio kompozycyji bez jedno wokalistka, do projektu doklōdźōła - 14-letnio wuōnczas - Wołkowa. Producynci mianowali duet "Тату", kery je abrewiacyjōm ruskij frazy "Эта девочка любит ту девочку", co ôznoczo "Ta dziołcha kocho te dziołche". Lo debiutanckego angelskogodkowygo albōmu śpiywoczki postanowiōły pōmiynić szrajbōng miana na t.A.T.u., coby żodnymu niy przipominoło australijsko skupina Tatu. 2000–2001: "200 po wstriecznoj". Piyrwszy singel skupiny – „Ja soszła s uma” – mioł swojōm prymiere podzimum 2000 roku, natomiost we wersyji fizycznyj ôstoł wydany we grudniu tygo samygo roku. Do utworu pōwstoł teledysk, kery wywołoł kontrowersyje ze powodu poruszenia we nim tyjmatyki homoseksualnyj ôraz ukazania całujōncych sia wokalistyk. Klip ôtrzimał title "Teledysku roku" yod telewizyji MTV Russia. We maju kolejnygo roku ukazoła sia debiutancko płyta "200 po wstriecznoj", a niydugo potym – drugi utwōr promujōncy wydawnictwo – „Nas nie dogoniat”, kerego niy wydano we formie płyty kompaktowej, ino zaprezentowano do niygo teledysk. We Polsce ukazała sia jydnok płytowa wersyjo promocyjnyj wersyji singla, zawiyrajōnca utwory „Ja soszła s uma” a „Nas nie dogoniat”. Podobnie kej drugi singel, trzeci utwōr „30 minut” niy doczykoł sia kompaktowyj wersyji. Albōm studyjny ôkazoł sia sukcesym we Europie, ôśōgajōnc wynik pōnad 2,5 milijona sprzydanych egzymplarzy. Płyta ôstoła także wydana we Japoniji, gdziy zyskoła status złotyj. We 2001 roku skupiny wyruszył we trase koncyrtowōm po Ameryce i Europie, składajōncyj sia ze wystynpōw we Miymczech, Bułgaryji, Słowacyji, Czechach a Izraelu. 2002–2003: "200 km/h in the Wrong Lane" , Konkurs Piosynki Ojrowizyji a kontrowersyje. We grudniu 2002 roku ukozała sia angelsko wersyjo debiutanckigo albōmu – "200 km/h in the Wrong Lane". Plata trafiōła na lista dziesiynciu nojchyntniyj kupowanych krōnżkōw we ojropejskich krejach – cuzymyn sprzydano jich pōnad 5 miljōnōw, we tym pōnad 200 tysiyncy kopiji albōmu zakupiōno we Polsce, kaj t.A.T.u. ôdybroło platynowo plata. Piyrwszym singlem ze platy ôstoła śpiywka „All the Things She Said”, kero trafiōła na piyrsze place we mocce świotowych radyjnych rozgłośnioch, we tym m.in. we Australiji, Daniji, Miymcach, Irlandii, Meksyku, Nowyj Zelandiji, Wielgij Brytaniji ôraz we Italiji. Teledysk do utworu wywołoł kolyjny spōr, beztuż co – podug muzycznych krytykōw a publicznych nadawcōw – ôstoł mianowany klipym, kery promuje dziołanio homoseksuelne a pedofilske. Niydugo potym skupina zapowiydzioła swojo brytyjsko trasa koncyrtowo, zatitlowano "Show Me Love Tour". Skuli felernych wynikōw sprzydaży biletōw, koncyrty ôstoły ôdwołane. Kej sie ôkozoło, małe zainteresowaniy kupnym biletōw bōło skiż negatywnych ôpiń rodzicōw, kerzy uznoli, aże seksualny auszicht śpiywoczek je niyuodpedni lo bajtli. Kolyjny singel t.A.T.u. – „Not Gonna Get Us” – ôstoł wydony we maju 2003 roku. We tym samym mieśōncu Szapowałow ôstoł arysztowany za krynceniy teledysku do inkszego utworu skupiny – „Show Me Love” – na tereniy moskewskigo Placu Czyrwiōnygo, beztuż co niy mioł na to pozwolynio ôd władz miasta. Wczyśniyj robota nad klipem ôstoła zakōcono we Wielgij Brytaniji, kaj ekipa planowoła nakryncić pora scen pod siydzibōm brytyjskigo parlamyntu. Po ôtrzymaniu upomniynio ôd policyji skupina wroz ze bezma stoma statystkōma, ubranymi we (charaktyrystyczne lo duetu) szkolne mundurki, przyńōsł sia na Tower Bridge. Nagrane fragmynty ôstoły wykorzystone we teledysku do singla „Show Me Love”, kery we fizycznyj zorcie ukazoł sia jydynie we Polsce. Niydugo potym na rynku ôkozoł sia piyrszy singel promocyjny skupiny – „30 Minutes” a sztworty singel, kerym ôkozoł sie cover utworu skupiny The Smiths – „How Soon Is Now?”. 2014: Zapowiedzyniy przijścio nazod, gibki rozpod. We lutym 2014 roku t.A.T.u. potwiyrdził po wystympie na ceremoniji ôtwarcia Ziimowych Igrzisk Ôlimpijskich 2014 ôrganizowanych we Soczi, aże skupina bydzie dalij wrozpracowoła. 14 lutygo grupa zaprezyntowoła swōj nowy singel „Love in Every Moment” na walyntynkowym kōncyrcie "Big Love Show", a sztyry dni niyskorzi na ôficjolnym fan pageu skupiny na Facebooku Katina pokozoła wideo a ôświodczynie godajōnce ô zakōńczyniu roboty ze Wołkowōm. Powodym ponownygo rozpodu duetu bōło – podug Katiny – niyprawe zachowanie ôd zajty Wołkowyj, negatywne lo nij wypowiydzi a inksze. Charaktyrystyka. Sceniczny charaktyr t.A.T.u. ôd poczōntku ôpiyroł sie na wywoływaniu skandalu. Najwiynkszo sława skupiniy doł piyrszy albōm, kerego tyjma ôbracoła sie we wiynkszości na homoseksuelnyj miłości uōnczōncej śpiywoczki. Przi promocyji drugij platy, Katina i Wołkowa pejdzioły, iże bōł to zabiyg promocyjny, a we realu niy sōm lesbijkōma. Krōm tygo ôświadczynia, niy zmiyńōły swojigo homoseksuelnygo wizyrōnku, pokozujōnc swojo miłość na kōncertach a uwożajōnc se za siostry. We duskusyji we dziyśōnto rocznicy istnienio projektu, Katina poruszyła tyn kwestyje, godajōnc: Drugi albōm skupiny godoł ô problymach miyndzyludzkich, a sam titel rosyjskego wydanio ("Ludi inwalidy") budźōł kontrowersyje postrzōd ôrganizacyji brońōncych praw niypołnosprawnych. Podug nich, miano platy godo, aże inwalidy niy żyjōm, ino fungujōm a jich cechōma sōm ino gupota, ôkruciyństwo, a inksze. Podobno tyjma poruszōł tyż trzyci albōm, kery promowany bōł m.in. bez militarny teledysk „Biełyj płaszczik”/„White Robe”, kery zawiyroł scena skazanio a postrzelanio cienżarnyj baby, co mioło pokozać sprzeciwiynie sia aborcyji. 2001: "200 po wstriecznoj" 2002: "200 po wstriecznoj" (reedycyjo) 2005: "Ludi inwalidy" 2008: "Wiesiołyje ułybki" 2002: "200 km/h in the Wrong Lane" 2005: "Dangerous and Moving" 2009: "Waste Management" 2003: "Remixes" 2006: "The Best" 2011: "Waste Magnament Remixes" 2012: "200 km/h in the Wrong Lane (10th Anniversary Edition)" 2001-2002: 200 Po Wstriecznoj Tour 2003: Show Me Love Tour 2005-2007: Dangerous and Moving Tour 2003: "Screaming for More" 2003: "Anatomy of t.A.T.u." 2003: "Tatu w podniebiosach" 2012: "You and I" 2002: "Wsio o Tatu" 2003: "The Official Photobook" 2003: "The Meaning Behind All That Things She Said: Love and Peace" 2006: "Tatu Come Back" Ôficjalno zajta skupiny